open-index/open-wikipedia-markdown huggingface dataset:
Geboortegrond

**Geboortegrond**  is 'n swart en wit Afrikaanse rolprent wat op 30 September 1946 uitgereik is. Pierre de Wet was die regisseur en 'n mede akteur, terwyl Joseph Albrecht die draaiboek geskryf het. Die rolprent was Pierre de Wet, wat algemeen as die Vader van die Suid-Afrikaanse Filmbedryf beskou word, se eerste rolprent.

## Genre 
Die rolprent is 'n drama.

## Hoofrolspelers 
* Pierre de Wet as Jan, die seun.
* Jan Brill, Jan se pa.
* Eugene Heyns as Bettie, die kelnerin en later Jan se vrou.
En andere.

## Storielyn 
'n Boerseun, Jan (Pierre de Wet), werk op die plaas vir sy streng pa (Jan Brill). Hy besef hy word nie na waarde geskat nie, en sy pa wil niks van moderne boerderymetodes weet nie. Hulle kry stry en hy besluit om in Johannesburg na werk te gaan soek. Hier raak hy op 'n kelnerin verlief en daar is 'n baba. Hy en sy vrou smag egter na die vryheid van die plaas. Jan se ma raak ernstig siek en sy vertrek plaas toe om te gaan help. Na haar terugkeer ontvang hulle 'n brief dat Jan se ma oorlede is. Hulle vertrek na die plaas, sy pa bely hy het 'n fout begaan en hulle word herenig.

## Sien ook 
* Lys van Afrikaanse rolprente
Belhar

**Belhar** is 'n voorstad van Kaapstad op die Kaapse Vlakte van die Wes-Kaap, Suid-Afrika.

Die Belydenis van Belhar is hier tydens 'n algemene sinode van die Nederduitse Gereformeerde Sendingkerk in 1982 geformuleer.

## Sien ook 
* Belydenis van Belhar
Masiela Lusha

**Masiela Lusha** (23 Oktober 1985), is 'n Amerikaanse aktrise, digter, romanskrywer, en humanitêre.  Sy is in Tirana, Albanië gebore. Sy is die bekendste vir haar rol as Carmen Lopez, die besige superma op die ABC-televisiereeks *George Lopez*, wat haar 'n ''Young Artist Award-toekenning besorg het. 

Lusha het ook internasionale erkenning en verskeie toekennings ontvang vir modelwerk, rolspel en skryfkuns.

## Filmografie 
* 2000: Father's Love, Lisa 
* 2001: Summoning, Grace
* 2001: Lizzie McGuire, Model
* 2002: George Lopez, Carmen Lopez (101 episodes)
* 2003: Clifford's Puppy Days, Nina (46 episodes)  
* 2004: Cherry Bomb, Kim
* 2005: Unscripted
* 2006: Law and Order: Criminal Intent, Mira
* 2007: Time of the Comet, Agnes
* 2008: Blood: The Last Vampire, Sharon
* 2009: Ballad of Broken Angels: Harmony, Harmony 
* 2009: Lopez Tonight
* 2010: Kill Katie Malone, Ginger
* 2010: Of Silence, Annabelle
* 2010: Signed in Blood, Nina 
* 2011: Under the Boardwalk: The Monopoly Story
* 2011: Tough Business, Grace
* 2011: Science of Cool

## Bibliografie 
### Poësie 
* *Inner Thoughts* (1999)
* *Drinking the Moon* (2005)
* *Amore Celeste* (2009) 
* *The Call* (2010)

### Prosa 
* ''The Besa' (2008)

### Kinderboeke 
* *Boopity Boop Writes Her First Poem* (2010)
* *Boopity Boop Goes to Hawaii* (2011)

## Galery 

Lêer:Masiela Lusha profile.jpg
Lêer:Masiela Lusha answering questions.jpg
Lêer:Masiela lusha screen test 2010.jpg
Lêer:Masiela Lusha at a PAL event.jpg
Lêer:Masiela Lusha Boopity Boop 1.jpg
Lêer:Masiela Lusha 2009.jpg
Lêer:Masiela Lusha 2010.JPG

## Verwysings
Sitadel van die Ho-dinastie

Die **Sitadel van die Ho-dinastie** (Viëtnamees: *Vườn quốc gia Phong Nha-Kẻ Bàng*) is 'n sitadel in die Sosialistiese Republiek van Viëtnam, in die provinsie van Thanh Hoa. Die sitadel van die Ho-dinastie lê 40&nbsp;km van die Suid-Chinese See en 150&nbsp;km suid van Hanoi. Die sitadel is in 2011 as een van UNESCO se wêrelderfenisgebiede gelys.

## Eksterne skakels 
*   Amptelike UNESCO bladsy
Görlitz

**Görlitz** (Duits: ; *Gerlz*, *Gerltz* of *Gerltsch* in die plaaslike Bo-Lausitz-dialek; Pools: *Zgorzelec*; Opper-Sorbies: *Zhorjelc*) is die mees oostelike stad van Duitsland en die administratiewe setel van die gelyknamige landdistrik in die deelstaat Sakse. Die stad het 'n oppervlakte van 67,52 vierkante kilometer en 'n bevolking van 56&nbsp;391 (soos op 31 Desember 2017).

Die stad is in die oostelike Bo-Lausitz aan die Lausitzer Neiße-rivier geleë wat hier sedert 1945 die grens met Pole vorm. Die stadsdeel oos van die Neiße is met die grensverskuiwing ná die Tweede Wêreldoorlog van Görlitz afgesny en vorm sedertdien 'n selfstandige Poolse nedersetting, Zgorzelec. Görlitz en Zgorzelec vorm sedert 1998 'n sogenaamde Europastad.

Görlitz gaan terug op 'n Sorbiese dorp, Gorelic, en 'n latere nedersetting wat in 1220 deur Duitse setlaars gestig is. Die stad is gedurende die Tweede Wêreldoorlog nouliks deur die oorlogshandelinge geraak. Met sowat 3&nbsp;500 grotendeels gerestoureerde historiese monumente het Görlitz een van die bes bewaarde oorspronklike stadskerne in Duitsland en vorm sodoende die grootste nasionale argitektoniese monument. Sy boukuns sluit laat-Gotiese, Renaissance- en Barok-burgerhuise in die historiese middestad en uitgestrekte woonkwartiere in die sogenaamde *Gründerzeit*-styl (laat 19de eeu) rondom die stadskern in.

## Verwysings 
## Eksterne skakels 
*  
*  Amptelike webwerf
*
Sitadel

[duimnael|380px|Die [sitadel van Namen teen die Maas-rivier.]]

'n **Sitadel** is 'n vesting of fort wat 'n stad beheers.

Die sitadel is gewoonlik in stervormige kasteel wat selfstandig verdedigbaar is. Dit kan twee doele dien: 
* om die inwoners van die stad onder bedwang te hou ('n dwangkasteel); of
* om weerstand te kan bied as die stad aangeval word ('n toevlugsoord).

Die woord is afgelei van die Italiaanse *città ideale*: die ideale stad, in die Renaissance ontwerp deur Italianers. 

## Verwysings
Bulembu

**Bulembu** is 'n nedersetting en grenspos in Eswatini en het voorheen bekend gestaan as Havelock. Die dorpie is feitlik langs die grens met Suid-Afrika; aan die Suid-Afrikaanse kant staan die grenspos bekend as Josefsdal.

Bulembu is 'n klein dorpie geleë in die noordweste van Hhohho, Eswatini, 10 km wes van die dorpie Piggs Peak.  Bulembu is geleë bo die Komati-vallei op Eswatini se Hoëveld, en is vernoem na die Swazi-woord vir 'n spinnerak.

Die dorp Bulembu word privaat besit deur die nie-winsgewende Bulembu Ministries Eswatini. Die Bulembu-stigting is gebaseer in Vancouver, Kanada.

Die R40-provinsiale roete wat dit met Phalaborwa verbind, eindig hier.

## Havelockmyn 
Die dorpie het ontstaan toe asbes hier begin ontgin is. Tussen 1939 en 2001 is Bulembu as 'n chrisotiel (wit asbes) myn bedryf, deel van die Britse Turner & Newall Asbestos Group. Die myn het in die laat 1980's groot verliese gely en het daarna in 1991 bankrot gespeel. Die maatskappy is gelikwideer en die bates is in 1991 deur HVL Asbestos Swd. Bpk. verkry, wat die naam van die myn na Bulembu-myn verander het. HVL Asbestos het die myn bestuur totdat dit in 2001 in gelikwideer is.

Daar is 'n kabelspoor van 55&nbsp;km vanaf Bulembu tot by Barberton gebou, maar dit word nie meer gebruik nie. Die kabelspoor het die opbrengs van die myn na die spoorwegstasie by Barberton en voorrade met die terugkeer na die myn geneem. Die kabelspoor is in 1939 voltooi en word op 52 spantorings gesteun. Die vrag is teen 'n spoed van 9,5&nbsp;km/h in albei rigtings vervoer. Die myn is egter nou gesluit.

## Krisis ná die myn se likwidasie 
Ná likwidasie het die 10 000 inwoners van Bulembu die dorp spoedig verlaat op soek na werk elders. Die dorp het 'n spookdorp geword met net meer as 50 mense wat daar oorgebly het. Dit was gedurende die tyd wat Eswatini (soos nog steeds) deur die MIV/vigs-virus geteister is. Daar was 'n 900% toename in infeksie in een dekade met die infeksiesyfer wat op 3,9% in 1992 gestaan het tot 38,6% in 2002. Vandag is meer as 40% van die bevolking besmet en die gevolg is 'n landwye weeskindkrisis.

Die bates is deur Bulembu Ontwikkelingskorporasie gekoop wat die dorp en sy 1&nbsp;700&nbsp;hektaar eiendom in 2006 aan 'n nie-winsgewende Bulembu Ministries Swaziland verkoop het. Bulembu is gekoop met die plan om die dorp te verjong as 'n selfonderhoudende entiteit met ondernemings en versorging van weeskinders.

Bulembu Ministries Swaziland het 'n aantal volhoubare ondernemings in 2008 tot 2009 geskep, soos 'n bloekom- en denneplantasie vir hout en houtskool, heuning, gebottelde water, bakkery, suiwel, meule en toerisme.

Teen November 2009 was daar 108 weeskinders onder Bulembu Ministeries Swaziland se sorg. In plaas daarvan om in 'n institusionele weeshuis te woon, woon elke kind in 'n huis met 'n versorger en 'n groep van vyf ander kinders. Ongeveer 70% van Bulembu se weessorgprogram word deur kinderborgskap gefinansier. Borge stuur elke maand fondse om ondersteuning aan die geborgde kinders te bied.

## Verwysings
Forestwaterval

Die **Forestwaterval** is 'n waterval in Mpumalanga, Suid-Afrika tussen Sabie en Graskop. Die skilderagtige  waterval is in 'n bosbouplantasie in die Mac-Macrivier geleë, by die koördinate  
.

Die jaarlikse *Forest-to-Falls* bergfietswedren, asook die SASOL-tydren vind in die omgewing van die waterval plaas.
Universiteit van Leeds

Die **Universiteit van Leeds** (ook bekend as **Leeds-universiteit**) is 'n universiteit in Leeds, Engeland.

## Eksterne skakels 
* http://www.leeds.ac.uk/ - Die universiteit se Webwerf.
Universiteit van Bath

Die **Universiteit van Bath** (ook bekend as **Bath-universiteit**) is 'n universiteit in Bath, suidwestelike Engeland.

## Eksterne skakels 
* http://www.bath.ac.uk/ - Die universiteit se Webwerf. 

## Verwysings
Universiteit van Oos-Anglië

Die **Universiteit van Oos-Anglië** (Engels: *University of East Anglia*; ook bekend as die **UEA**) is 'n universiteit in Norwich, in oostelike Engeland. Die UEA is in 1963 gestig en het sy 50ste verjaarsdag in 2013 gevier. In 2012, volgens *Times Higher Education*, was die universiteit die 10de beste universiteit ter wêreld wat jonger as 50 jaar is. Die UEA is ook bekend vir sy hoë mate van studentetevredenheid, en in 2013 het dit die hoogste mate van studentetevredenheid in die land gehad.

## Verwysings 
## Eksterne skakels 
* http://www.uea.ac.uk/ - Die universiteit se webwerf.
Nezahualcóyotl

duimnael|links|upright|Standbeeld van Nezahualcóyotl
**Nezahualcóyotl** (Spaans: *Ciudad Nezahualcóyotl*, [sjuˈðað nesawalˈkoʝotɬ], of kort *Ciudad Neza*) is die tweede grootste stad in die Meksikaanse deelstaat México ná Ecatepec de Morelos en dit is op 23 April 1963 gestig. Die stad het in 2020 'n bevolking van 1&nbsp;077&nbsp;208 en van 21&nbsp;804&nbsp;515 in die metropolitaanse gebied van Meksikostad gehad en beslaan 'n oppervlakte van 63,74&nbsp;km².

Nezahualcóyotl is geleë net noordoos van die hoofstad Meksikostad, net suid van Ecatepec de Morelos en is een van die armste stede in Meksiko. Die stad is vernoem ná Nezahualcoyotl, 'n magtige heerser van die Asteke tussen 1429 en 1472, wat dié gebied beheers het. Die naam beteken "vastende kojote" in Nahuatl. Dit was een van die gasheerstede tydens die FIFA Sokker-Wêreldbekertoernooi in 1986.

## Eksterne skakels 
*  Amptelike webwerf
Universiteit van Sheffield

Die **Universiteit van Sheffield** (ook bekend as **Sheffield-universiteit**) is 'n universiteit in Sheffield, in noordelike Engeland.

## Eksterne skakels 
* http://www.sheffield.ac.uk/ - Die universiteit se Webwerf. 

## Verwysings
Bochum

**Bochum** kan na een van die volgende verwys:

* Bochum, Duitsland, 'n stad in westelike Duitsland.
* Bochum, Limpopo, dorp in die Capricorn-distriksmunisipaliteit in Suid-Afrika.
* Senwabarwana, dorp in die Limpopoprovinsie, Suid-Afrika, voorheen bekend as **Bochum**.
Oscypek

**Oscypek** of **Oszczypek** (meervoud: respektiewelik *Oscypki* en *Oszczypki*) is 'n Poolse harde kaas met 'n elastiese tekstuur wat al eeue lank volgens 'n eenvoudige metode van skaapmelk gemaak word. Die kaas word tot bolle gepers, aan die plafon van berghutte opgehang om te droog en gerook. Die kaas, wat binne twee tot drie maande ryp word, het 'n soutige smaak en 'n vetgehalte van 45%.

Oscypki is kase van oorsprong en mag slegs deur skaapboere in die Tatragebied rondom die stad Zakopane gemaak word. Daar is egter 'n nou verwante skaapmelkkaas in Slowakye, wat as *oštiepok* bekend staan, en verwante Poolse kase soos *gołka* en die kleiner *redykolka*. Hulle word egter albei van koeimelk gemaak.
Universiteit van Greenwich

Die **Universiteit van Greenwich** (ook bekend as **Greenwich-universiteit**) is 'n universiteit in Greenwich, Londen, Engeland.

## Eksterne skakels 
* http://www.gre.ac.uk/ - Die universiteit se Webwerf. 

## Verwysings
Universiteit van Lincoln

Die **Universiteit van Lincoln** (ook bekend as **Lincoln-universiteit**) is 'n universiteit in Kingston upon Hull (Hull), Engeland.

## Eksterne skakels 
* http://www.lincoln.ac.uk/ - Die universiteit se Webwerf. 

## Verwysings
Novi Beograd

**Novi Beograd** of **Nieu-Belgrado** (Serwies-Cyrillies: Нови Београд, [nôʋiː beǒɡrad]) is die mees bevolkte munisipaliteit van Belgrado, die hoofstad van Serwië, met 'n bevolking van nagenoeg 400&nbsp;000 en 'n oppervlakte van 40,74&nbsp;km².

duimnael|links|Genex-toring, die bekendste landmerk van Novi Beograd
duimnael|links|Ada-brug
Dit is 'n beplande stad wat vanaf 1947 op die linkeroewer van die Savarivier ontstaan het – 'n gebied net teenoor die historiese middestad van Belgrado wat voorheen onbewoon was. Novi Beograd het intussen tot die nuwe finansiële sentrum van Belgrado en sy snelste groeiende stadsdeel ontwikkel. Vanweë sy moderne infrastruktuur en die beskikbare oop ruimtes het talle ondernemings hulle hier gevestig.

## Geografie 
Novi Beograd is op die linkeroewer van die Sava en in die oostelikste deel van die gewes Srem geleë. In administratiewe opsig strek die munisipaliteit in die noordooste tot by die regteroewer van die Donau, net voor die samevloeiing van die Sava met dié Europese stroom.

Die nuwe stadsdeel is wes van die ou stadsgebied geleë en word deur vyf brûe – die Gazela-, Branko-, Ou en Nuwe Beograd-spoorwegbrug ('n sesde brug is in aanbou) met die historiese Belgrado verbind. Die Europese roete E75 loop deur die sentrum van Novi Beograd.

Novi Beograd se fisiese hoofkenmerk is sy heeltemal plat terrein wat met die heuwelagtige stadsgebied van Ou Belgrado met altesaam 32 heuwels kontrasteer. Behalwe vir sy westelike deel, Bežanija, het Novi Beograd vanaf 1947/1948 op 'n vroeëre moerasland ontstaan. Jare lank is sand van die Donau-eiland Malo Ratno Ostrvo op 'n lang vervoerband na die bouterrein geneem. Die riviereiland het in die proses byna heeltemal verdwyn – tans is daar nog net 'n smal beboste strokie land.

Ander geografiese bakens is die skiereiland Mala Ciganlija en die eiland Ada Medica, wat albei in die Savarivier geleë is, en die Zimovnik-baai (letterlik "winterbeskerming") wat deur Mala Ciganlija omring word. Hier het die Beograd-skeepswerf ontstaan. Die loess-sandhelling Bežanijska Kosa is in die westelike deel van die munisipaliteit geleë, terwyl die Galovica-rivierkanaal in die suide in die Sava vloei.

Alhoewel daar geen egte bosse in Novi Beograd aangetref word nie, het die stadsdeel die mees uitgestrekte groen ruimtes van Belgrado se munisipaliteite. Hulle beslaan 3,47&nbsp;km² (of 8,5 persent van die totale oppervlakte). Die grootste oop ruimte is die Novi Beograd-Ušće-park. Ook Belgrado se jongste park, Park Republika Srpska, is in 2008 in Novi Beograd aangelê.

## Eksterne skakels 
*  Amptelike webwerf
Piauí

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Teresina
|-
| style="white-space: nowrap;" | **Grootste stad**
| style="white-space: nowrap;" | Teresina
|-
| style="white-space: nowrap;" | **Oppervlakte**
| style="white-space: nowrap;" | 251&nbsp;529,186 km²
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  3&nbsp;119&nbsp;015 (2010)  12,4 inw./km²
|-
| style="white-space: nowrap;" | **Goewerneur**
| style="white-space: nowrap;" | Wilson Nunes Martins
|-
| style="white-space: nowrap;" | **Visegoewerneur**
| style="white-space: nowrap;" | Antônio José de Moraes Souza Filho
|-
| style="white-space: nowrap;" | **MOI** (2005)
| style="white-space: nowrap;" | 0,703 – 
|-
| style="white-space: nowrap;" | **Tydsone**
| style="white-space: nowrap;" | UTC-3
|}

**Piauí** (uitgespreek [piaˈwi]) is een van die 26 state in Brasilië. Piauí se hoofstad en grootste stad, Teresina, het 'n bevolking van 893&nbsp;246 in 2007 gehad.

## Demografie 
### Etniese groepe in 2007
Turbo-folk

**Turbo-folk** is 'n musikale genre wat sy oorsprong in Serwië (Suidoos-Europa) het. Alhoewel dit nog sterk met Serwiese musikante verbind word, het dit intussen ook in ander lande op die Balkan-skiereiland, waaronder Bosnië en Herzegowina, Slowenië, Kroasië en Montenegro gewild geword. Verwante musiekstyle is Laïka en Skyladiko in Griekeland, Manele in Roemenië en Chalga in Bulgarye.

Turbo-folk het in die laat 1970's as 'n subgenre van folkmusiek begin ontwikkel. Tradisionele volksmusiek is met dans en/of elemente van popmusiek (soos pop-folk, dans-pop, rock- en tegno-musiek) vermeng en elektroniese musiekinstrumente ingespan.
Turbo-folk is in die vroeë 1990's met nasionalistiese neigings in die voormalige Joego-Slawië verbind, maar het intussen gedepolitiseer sodat die bemarking van turbo-folk-kunstenaars oor landsgrense heen vergemaklik is.

## Ontwikkeling 
Die ontwikkeling van turbo-folk het in die laat 1970's begin. Tot daardie tyd is volksmusiek (*Narodna Muzika*) hoofsaaklik met tradisionele musiekinstrumente soos akkordeon gespeel. Die klassieke kontrabas was die belangrikste basinstrument, die slagwerk was in enkele gevalle 'n snaredrum, maar meestal bongo's. Vanaf die middel van die 1970's het 'n verskeidenheid vorme van volksmusiek ontstaan wat soms deur 'n hele orkes ondersteun is, veral in die musikale werk van die sanger Šaban Šaulić. Die meeste musikante uit hierdie periode het egter intussen in vergetelheid geraak.

Vooruitgang op die gebied van ateljeetegniek en elektroniese instrumente het ook die ontwikkeling van Joego-Slawiese volksmusiek geraak. Geleidelik het ook die jonger generasie begin belangstel in hierdie genre en sodoende bygedra tot sy verandering.

## Eksterne skakels 
**Media / klankmonsters**
* *youtube.com - Mile Kitić: Policijo, oprosti mi ("Polisie, vergeef my") - OUDIO*
* *youtube.com: Mile Kitić: Policijo, oprosti mi - VIDEO*
ENuus

***eNuus*** is 'n Afrikaanse nuusbulletin wat in samewerking met eMedia se eNews opgestel en elke aand om 19:00 op kykNET uitgesaai word. Hulle eerste uitsending is op 18 Julie 2010 gebeeldsend. Hulle roem hulself daarop dat hulle die eerste onafhanklike nuusbulletin in Afrikaans is. Die bulletin dek Suid-Afrikaanse en internasionale nuusgebeure, die nuutste sportuitslae en word met 'n weervoorspelling afgesluit.

Andries Cornelissen is aangestel as nuusredakteur en Freek Robinson is die hoof nuusleser. Die res van die eNuus-span bestaan uit LiMari Louw, Genee Heyl en Daniëlla van Heerden. Sportnuus word deur Jean-Paul Keyter en Francois Nolte hanteer.

## Eksterne skakels 
*
Magnus Malan

Generaal **Magnus André De Merindol Malan** (30 Januarie 1930 – 18 Julie 2011) was 'n voormalige Minister van Verdediging in die Kabinet van P.W. Botha, hoof van die Suid-Afrikaanse Weermag en hoof van die Suid-Afrikaanse Leër.

## Biografie 
Malan is op 30 Januarie 1930 in Pretoria gebore en in 1962 met Margot van der Walt getroud.

Hy is in 1973 as die hoof van die Suid-Afrikaanse Leër aangestel en drie jaar later as die hoof van die Suid-Afrikaanse Weermag. As hoof van die Weermag implementeer hy verskeie administratiewe veranderinge waarvoor hy respek verdien. Gedurende die tyd raak hy bevriend met P.W. Botha, toe die Minister van Verdediging en later die Eerste Minister.

In Oktober 1980 stel Botha hom aan as die Minister van Verdediging, 'n pos wat hy tot 1991 beklee het. Op 3 Februarie 1993 kondig hy sy uittrede uit die parlement aan.

Hy is op 18 Julie 2011 in sy huis in Durbanville in Kaapstad weens hartversaking oorlede. Hy laat sy vrou, twee seuns, 'n dogter en nege kleinkinders agter. Sy as word in die gedenkmuur by die Voortrekkermonument bewaar.

## Toekennings 
Malan is bekroon met die volgende toekennings en dekorasies:
*  
* 
* 
* 
* 
* 
* 
* 

## Notas 
## Verwysings
Eton-kollege

duimnael|links|Die Eton-kapel
duimnael|links|Eton-canon
**Eton-kollege** (Engels: *Eton College*), of eenvoudig **Eton**, is 'n Britse privaatskool vir seuns van 13 tot 18 jaar. Dit is in 1440 deur koning Hendrik VI gestig. Dit is in Eton naby Windsor in Berkshire in die Verenigde Koninkryk geleë en het omtrent 135 personeellede en 1&nbsp;300 leerders.

Eton is beskryf as die beroemdste skool in die wêreld en het al talle staatslui opgelewer. David Cameron is reeds die negentiende Britse eerste minister wat aan Eton gestudeer het.

## Eksterne skakels 
*  Eton se tuisblad
Seun

[duimnael|regs|300px|Koning Chulalongkorn van [Siam (heel regs) met enkele van sy seuns by Eton-kollege in 1897 (die Koning het 33 seuns gehad).]]
duimnael|regs|300px|'n Seun hardloop na sy pa. 
[duimnael|regs|200px|'n Groepie seuns in [Xinjiang, China.]]

'n **Seun** is 'n manlike kind (spruit), ongeag ouderdom, en die woord beskryf die verhouding tot die ouers in 'n familie. Die vroulike ekwivalent is 'n dogter.

Voor industrialisasie, en in sommige landbou-gebaseerde ekonomieë, is daar 'n hoër waarde aan seuns as aan dogters geheg, omdat seuns fisies sterker was en beter met die landbou kon help. In heelwat gemeenskappe sal seuns tradisioneel eerste erf, voor dogters.

## Seun as Christelike simbool 
Onder Christene verwys “die Seun” (met 'n hoofletter) of “Seun van God” na Jesus Christus. Christene wat in 'n drie-eenheid glo, aanvaar Jesus as die menslike vergestalting van God. In die Bybel verwys Jesus na Homself as die “Seun van die Mens”.

## Seun as eienaam 
Sommige vanne verwys na die vader, met 'n voor- of agtervoegsel wat dit aandui.

### Arabies 
***bin*** of **ibn**. Bv. "Ibn Khaldun" (seun van Khaldun)

### Deens (ook Engels en Sweeds) 
***son***: Bv. "Magnusson" ("seun van Magnus"); "Sigurdsson" ("seun van Sigurds")

### Italiaans 
'**d**'': "d'Antonio" ("seun van Antonio")

### Iers 
***Mac*** of ***Mc***: Bv. "MacThomas" ("seun van Thomas"), "MacDonald" ("seun van Donald"), "MacLean" ("seun van Lean")

## Verwysings 
## Eksterne skakels 
*
Marais Steyn

duimnael|links|Handtekening van Marais Steyn voor in 'n boek *Toesprake deur sy Hoog-Edelagbare J.C. Smuts.*
**Marais Steyn** (25 Desember 1914, Dordrecht - 12 Julie 1998, Stellenbosch) was 'n politikus van die Verenigde Party en later van die Nasionale Party. Hy het gematrikuleer aan die Hoërskool Paul Kruger op Steynsburg en die ouetehuis op die dorp, wat in 1978 geopen is, is na hom genoem.

Sy politieke loopbaan begin in die belangrike verkiesing van 1948 waarin die Nasionale Party onverwags 'n oorwinning oor die Verenigde Party onder leiding van genl. Jan Smuts behaal toe die 33-jarige Steyn die kiesafdeling Alberton aan die Witwatersrand met 'n meerderheid van 171 teenoor dr. H.F. Verwoerd, destyds redakteur van die Nasionale Party-orgaan *Die Transvaler*, wen, ondanks alle voorspellings dat Verwoerd sou seëvier. Selfs Smuts het gedink Steyn sou nie veel meer kon doen as om Verwoerd besig te hou in die aanloop tot die verkiesing nie.

Hy wen die kiesafdeling Yeoville in 1961, 1966 en 1970 met reuse-meerderhede vir die Verenigde Party. Ná 'n kwarteeu in opposisie sluit hy hom in 1973 by die Nasionale Party aan. Eerste minister John Vorster stel hom hierna aan as minister vir gemeenskapsontwikkeling en Indiërsake. Later word hy ook minister van toerisme en Kleurlingsake.

Steyn sluit sy politieke loopbaan af as eers ambassadeur in die Verenigde Koninkryk en later in Transkei tot sy aftrede in 1986. Hy sterf in 1998 op Stellenbosch aan hartversaking.

## Verwysings
W.A. Hofmeyr-prys

duimnael|200px|regs|Willie Hofmeyr omstreeks 1917.

Die **W.A. Hofmeyr-prys** 'n letterkundeprys vir drama, digkuns en prosa, is begin deur Nasionale Pers ter nagedagtenis van 'n voormalige voorsitter van die maatskappy se direksie, W.A. Hofmeyr. Dit is in 1954 die eerste keer toegeken. Oorspronklik het net boeke wat uitgegee is deur Nasionale Boekhandel in aanmerking gekom, maar vanaf 1970 is dit verander na publikasies van Tafelberg Uitgewers. 

## Vorige wenners 
Enkele vorige wenners:
* 2020 - Zirk van den Berg vir sy roman *Ek wens, ek wens*
* 2019 - Andries Buys vir sy roman *Die dao van Daan van der Walt*
* 2018 - Eben Venter vir sy roman *Groen soos die hemel daarbo*
* 2017 - Dan Sleigh vir sy historiese roman *1795* 
* 2016 - Ingrid Winterbach vir haar roman *Vlakwater*
* 2015 - Willem Anker vir ''Buys: 'n grensroman*
* 2014 - Etienne van Heerden vir sy roman *Klimtol*
* 2013 - Ingrid Winterbach vir haar roman *Die aanspraak van lewende wesens*
* 2012 - Dan Sleigh vir sy roman *Wals met Mathilda*
* 2011 - Alexander Strachan vir sy roman *Dwaalpoort*
* 2010 - Eben Venter vir sy roman *Santa Gamka*
* 1990 - T.T. Cloete vir *Driepas*
* 1989 - Elsa Joubert vir haar roman *Missionaris*
* 1988 -
* 1987 - Etienne van Heerden vir *Toorberg*
* 1986 - T.T. Cloete vir *Allotroop*
* 1984 - Henriette Grové vir *Die kêrel van die Pêrel*, *of* *Anatomie van ’n leuenaar: drie vertellings waarin die liefde ter sprake kom*
* 1983 -
* 1982 - Sheila Cussons
* 1981 - T.T. Cloete vir *Angelliera*
* 1980 - D.J. Opperman vir *Komas uit ’n bamboesstok*
* 1979 - Elsa Joubert vir *Die swerfjare van Poppie Nongena*
* 1978 -
* 1977 - 
* 1976 - Freda Linde vir *Die singende gras*
* 1975 - Ernst van Heerden vir *Teenstrydige Liedere*
* 1974 - Chris Barnard vir *Mahala*
* 1973 -
* 1972 - Sheila Cussons vir *Plektrum*
* 1971 -
* 1970 - PG du Plessis vir *Die nag van Legio*
* 1969 -
* 1968 - M.M. Walters vir *Cabala*
* 1967 - Linda Joubert vir *Jaarringe*
* 1966 - D.J. Opperman vir *Dolosse*
* 1965 - Audrey Blignault vir *Met ligter tred*
* 1964 -
* 1963 -
* 1962 - W.O Kühne vir *Die Kringe van Keerom* en Mikro vir *Die Goue Protea (die prys is gedeel deur die twee skrywers)*
* 1961 - 
* 1960 -
* 1959 -
* 1958 -
* 1957 -
* 1956 - D.J. Opperman vir *Blom en baaierd*
* 1955 - 
* 1954 - G.H. Franz vir *Rabodutu* en D.J. Opperman vir *Periandros van Korinthe* (eerste toekenning van die prys)

## Bron 
* Potgieter, D.J., *Standard Encyclopaedia of Southern Africa''". Cape Town: Nasionale Opvoedkundige Uitgewery Ltd. 1971.

## Verwysings
Willie Hofmeyr

duimnael|210px|regs|Willie Hofmeyr omstreeks 1917

**William (Willie) Angus Hofmeyr** (Montagu 16 Maart 1869 – Stellenbosch 18 Oktober 1953) was 'n Afrikaanse kultuurleier en sakeman.

Willie Hofmeyr was die derde seun van ds. Servaas Hofmeyr. Sy oom was prof. Nicolaas Hofmeyr, hoogleraar aan die Teologiese Kweekskool op Stellenbosch. Sy oudste broer was Henry John Hofmeyr, die Randse pionier, prokureur, opvoedkundige en vooraanstaande figuur in die openbare lewe.

Nadat Willie Hofmeyr sy BA-graad in 1889 op Stellenbosch verwerf het, praktiseer hy in die regte in Johannesburg en ná die Anglo-Boereoorlog word hy vennoot in die firma Bisset en Hofmeyr in Kaapstad. Hy was medestigter en eerste sekretaris van die Afrikaanse Taalvereniging (A.T.V.) en ook een van die stigters van die Zuid-Afrikaanse Akademie voor Taal, Letteren en Kunste (nou die Suid-Afrikaanse Akademie vir Wetenskap en Kuns) en die Hoërskool Jan van Riebeeck in Kaapstad.

In 1914 was hy een van die 14 manne wat besluit het om 'n Afrikaanse dagblad, *Die Burger* in Kaapstad te stig. Hy bly voorsitter van Naspers, die uitgewersmaatskappy van die koerant, tot en met sy dood in die ouderdom van 84. Hy word in 1915 aangestel as organiseerder van die pasgestigte Nasionale Party in Kaapland en in 1929 word hy senator.

Hy het egter in veel meer as net die politiek belanggestel en hom veral die verarming van Afrikaanssprekendes vanweë die Anglo-Boereoorlog en die Rebellie van 1914 ter harte geneem. Hofmeyr het besef iets sou aan die lewensomstandighede van sy volksgenote gedoen moes word en so speel hy 'n leiersrol in die stigting van die lewensversekeringsmaatskappy Sanlam in 1918 en in dieselfde jaar 'n filiaal, die korttermynassuransiemaatskappy Santam. Van albei dié instellings was hy die eerste voorsitter, poste wat hy lewenslank sou beklee. Hy was ook tot en met sy dood voorsitter van African Homes Trust, vir wie Santam uitgekoop het, en Bonuskor.

Die Universiteit van Stellenbosch het hom in 1947 vereer met 'n eredoktorsgraad D.Com. Ná sy dood stel die Nasionale Pers die W.A. Hofmeyr-prys vir letterkunde tot sy nagedagtenis in.

## Bronne 
*Potgieter, D.J. (ed.). 1971. *Standard Encyclopaedia of Southern Africa*. Cape Town: Nasionale Opvoedkundige Uitgewery Bpk.
Keele-universiteit

**Keele-universiteit** is 'n universiteit in Keele, Engeland.

## Eksterne skakels 
* http://www.ox.ac.uk/ - Die universiteit se Webwerf. 

## Verwysings
Millwood

duimnael|regs|Millwood circa die 1870's
**Millwood** is ‘n verlate goudmyn aan die suidelike hellings van die Outeniquaberge en ongeveer 17 km noord-noordwes van Knysna.

## Geskiedenis 
Die ontdekking in 1876 van ‘n goudklont in die Karatararivier deur James Hooper het ‘n  toestroming van delwers van so ver as Kalifornië en Australië tot gevolg gehad. C.F. Osborne, ‘n padingenieur, het spoelgoud in die Millwood-gebied gevind. In 1886 is die aanwesigheid van ‘n goudrif in die heuwels vasgestel. Gevolglik word in Januarie 1887 340 hektaar grond by Millwood amptelik as een van die eerste goudveld in Suider-Afrika geproklameer. Om koningin Victoria se 50 jaar op die Britse troon te herdenk, word in dieselfde jaar die spoelgouddelwerye tot Victoria Jubilee Creek herdoop. 

Millwood het op daardie stadium bestaan uit ‘n aantal woonhuise, losieshuise, kerke, winkels, ‘n doktersspreekkamer, ‘n bank, ‘n skool, ‘n poskantoor en ‘n staatskantoor en het ‘n permanente inwonertal van nagenoeg 400 gehad. Goudproduksie was egter baie laag en teen die einde van 1887 was dit reeds duidelik dat die voortsetting daarvan nie lonend was nie. Delwers het na die nuwe goudvelde van Barberton en die Witwatersrand vertrek om daar hul geluk te soek. Teen 1890 was Millwood feitlik verlate.

## Millwood vandag 
In 1924 is die Millwood-goudveld gedeproklameer en die gebied is vandag deel van Sanparke. Twee huise staan nog. Buiten die begraafplaas kan oorgroeide skagte, fondamente van huise en strate en ou mynboutoerusting gesien word. Dalene Matthee verwys in Kringe in 'n bos na Meulbos wat waarskynlik die Afrikaans vir Millwood is.

## Bibliografie
*Duff, Allen: The story of the Millwood/Knysna goldfield. George: Uitgegee deur die skrywer, 2020.
Tsjalga

**Tsjalga** (Bulgaars: чалга; dikwels ook as **chalga** getranskribeer) of **popfolk** (попфолк) is 'n Bulgaarse variant van Serwiese turbo-folk wat sedert die 1990's tot dié land se suksesvolste genre van popmusiek ontwikkel het.

Net soos turbo-folk word ook tsjalga deur herhalende ritmes en melodieë asook invloede van 'n verskeidenheid musikale genres oorheers wat tiperend vir die musiek van Balkanlande is - soos Arabiese, Turkse, Griekse en Roma-musiek, maar ook flamenco en klezmer. 'n Belangrike onderwerp in liedtekste is die belangstelling in seks en merkprodukte.

Bekende sangeresse van die genre sluit Malina (Малина)  Ivana (Ивана), Desi Slava (Деси Слава), Emilia Walewa (Емилия Вълева), Preslawa (Пρеслава), Anelija (Анелия), Marija (Мария), Gloria (Глория) en Sofi Marinowa (Софи Маринова). Azis (Азис) is een van die gewildste manlike popfolk-sterre.

Die belangrikste Bulgaarse popfolk-etiket *Payner* (Пайнер) het sy eie musiekkanaal, *Planeta Payner* (Планета Пайнер), gestig wat byna uitsluitlik popfolk-titels speel.

## Eksterne skakels 
* *planeta.tv*
Vallei van Verlatenheid

[duimnael|regs|350px|Uitsig oor die Vallei van Verlatenheid na [Graaff-Reinet se kant.]]

Die **Vallei van Verlatenheid** bied een van die skouspelagtigste berguitsigte in Suid-Afrika. Dit is ‘n natuurmonument van besondere geologiese betekenis. Hierdie besienswaardigheid lê 14&nbsp;km van Graaff-Reinet op die R63 hoofpad na Murraysburg.

Loodregte kranse en hoë dolorietpilare teen die agtergrond van die vlaktes van die Kamdeboo is die gevolg van vulkaniese werking en erosie  gelede. 

Hierdie besondere stuk bergterrein is in 1935 tot nasionale gedenkwaardigheid verklaar. Pierneef het dit in een van sy skilderye verewig.

## Bronne 
*Baudert, Margaret: Graaff-Reinet and the Valley of Desolation. In: Lantern. Tydskrif vir Kuns, Kennis en Kultuur. Jaargang 29, nr. 2, April 1980.
*Country Life, Februarie 2011

## Eksterne skakels
San-en-Khoi-volksmoordgedenkteken

Die **San-en-Khoi-volksmoordgedenkteken (1702-1809)** (Engels: *San and Khoi genocide memorial*) gedenk die gesneuweldes van die San en Khoi in hul vryheidstryd. Hierdie monument staan op 'n koppie buite Graaff-Reinet op die pad na Port Elizabeth en wil erkenning gee aan die San en Khoi as die eerste inheemse mense wat 'n stryd gevoer het om Suid-Afrika te bevry.  Veral die rol van Kabo, Heikon, Ndlambe en Makana as leiers in die strewe na geregtigheid, vrede en vryheid word herdenk. Hierdie gedenkteken is op 17 Maart 2006 onthul deur mev. Nomsa Jajula, die Lid van die Uitvoerende Raad vir Sport, Ontspanning en Kultuur van die Provinsie Oos-Kaapland.

## Bronne 
*  Anatomy of a South African Genocide: The Extermination of the Cape San Peoples, deur Mohamed Adhikari, 15 Maart 2011,
Universiteit van Brighton

Die **Universiteit van Brighton** (ook bekend as **Brighton-universiteit**) is 'n universiteit in Brighton, suidelike Engeland.

## Eksterne skakels 
* http://www.brighton.ac.uk/ - Die universiteit se Webwerf. 

## Verwysings
Onafhanklike Verkiesingskommissie van Suid-Afrika

Die **Onafhanklike Verkiesingskommissie** (OVK) van Suid-Afrika is 'n nie-politiese organisasie wat sedert April 1994 Suid-Afrika se nasionale, provinsiale en munisipale verkiesings administreer.

'n Tydelike Verkiesingskommisie was gedurende 1993 aangestel om die Suid-Afrikaanse algemene verkiesing van 1994 te administreer. Die verkiesing is op 27–29 April 1994 gehou. Die permanente Verkiesingkommissie is op 17 Oktober 1996 gestig, en het sedertdien algemene (nasionale en provinsiale) en munisipale verkiesings in Suid-Afrika behartig.

## Engelse weergawe 
* Electoral Commission of South Africa

## Eksterne skakels 
* OVK se tuisblad
Texaanse Onafhanklikheidsoorlog

Die **Texaanse Onafhanklikheidsoorlog** (Engels: *Texas War of Independence*, Spaans: *Guerra de la Independencia de Texas*) of **Texaanse Rewolusie** (Engels: *Texas Revolution*, Spaans: *Revolución de Texas*) was 'n oorlog in Noord-Amerika tussen Meksiko en die Republiek van Texas, wat op 2 Oktober 1835 as 'n rewolusie teen Meksikaanse heerskappy begin het en op 21 April 1836 met die onafhanklikheid van Texas geëindig het. Ná die oorlog is die Republiek van Texas gestig, wat in 1845–1846 deur die VSA geannekseer is. Dit het gelei tot die Meksikaans-Amerikaanse Oorlog van 1846–1848.

duimnael|links|Vlag van die Texaanse Rewolusie.
duimnael|links|Onafhanklikheidsbewegings in Meksiko tussen 1835 en 1846.
Gedurende die tyd toe Texas sy onafhanklikheid verklaar het, het onafhanklikheidsbewegings ook in ander deelstate van Meksiko ontstaan, en eie republieke is gestig. Die Republiek van die Rio Grande het kortstondig gedurende 1840 bestaan. Die tweede Republiek van Yucatán het in 1841 sy onafhanklikheid geproklameer, wat deur die Verenigde Koninkryk erken is, en tot die Kasteoorlog in 1847 bestaan. Die Republiek van Kalifornië het in 1846 van Meksiko onafhanklik geword en tot die Amerikaanse anneksasie tydens die Meksikaans-Amerikaanse Oorlog bestaan.

## Bron 
*  Borroel, Roger: *The Texan Revolution of 1836*, La Villita Pbns., 1990, .
Groot-Bulgaarse Ryk

Die **Groot-Bulgaarse Ryk**, afgelei van die Griekse Παλαιά Μεγάλη Βουλγαρία, Palaiá Megálē Voulgaría, is deur die Proto-Bulgare, 'n Turkse volk, in Suid-Rusland en die Noord-Kaukasus gestig. In teenstelling met die latere groot Bulgaarse ryke (1ste, 2de en 3de Bulgaarse Ryk) het dit nie oor die Balkanskiereiland gestrek nie, maar was noord van die Swartsee en die See van Azof geleë. Die naam van die ryk gaan terug na Bisantynse geleerdes. Sy hoofstad was die hawestad Phanagoria.

Die Wolga Proto-Bulgare, wat tussen die 7de en 13de eeu eweneens gebiede in Rusland bewoon het, was 'n deel van die Proto-Bulgaarse volk wat ná die vernietiging van die Groot-Bulgaarse Ryk in hul stamgebied langs die Wolgarivier gebly het.

## Verwysings 
## Eksterne skakels
Yukonrivier

duimnael|links|Die Yukonrivier in die Yukon-Charley Rivers National Preserve
duimnael|links|Die Yukonrivier by die Five Finger Rapids
Die **Yukonrivier** (Engels: *Yukon River*, Frans: *Fleuve Yukon*) is 'n groot wes-vloeiende rivier in Noord-Amerika. Dié rivier, met 'n lengte van 3&nbsp;190&nbsp;km (1&nbsp;982&nbsp;myl), is die vyfde langste rivier in Noord-Amerika en die mees westelike een. Yukonrivier beteken "Groot Rivier" of "Groot, wyd rivier" in die tale van die inheemse Amerikaanse bevolking, wat aan die stroomgebied van die rivier woon. Dus is die naam Yukon net 'n Anglisisme van die Gwich'in-woord *Yu-kun-ah* ("Groot Rivier"). Naburige Eerste Nasies - soos die Koyukon of die Deg Hit'an - het die rivier ook *Yookkene* ("Groot, wyd rivier") of *Yukkhane* ("Groot Rivier") genoem.

Die Yukonrivier ontspring in die Llewellyn-gletser by die Atlinmeer in die Rotsgebergte in die Kanadese provinsie Brits-Columbië net suid van Yukon se grens. Aansluitend vloei die rivier in 'n noordwestelike rigting deur dié gebied, wat na die rivier genoem is. Net wes van Yukon se hoofstad, Whitehorse, kruis die Yukonrivier die Kanadees-Amerikaanse grens en vloei in 'n westelike rigting deur die deelstaat Alaska, voordat die rivier in 'n uitgestrekte delta in die Beringsee uitmond. Die stroomgebied van die Yukonrivier is 25% groter as die oppervlakte van die deelstate Texas of Alberta.

## Verwysings 
## Eksterne skakels
Oriënt-eksprestrein

duimnael|regs|Een van *CIWL* se slaapwaens
duimnael|regs|'n Oorspronklike roetebord wat in die Duitse spoorwegmuseum Bochum-Dahlhausen vertoon word
duimnael|regs|'n Oorsig oor die oorspronklike treinroetes
duimnael|regs|Orient-Express (1888)

Die **Oriënt-eksprestrein** was oorspronklik 'n luukse trein van die *Compagnie Internationale des Wagon-Lits (CIWL)* wat Parys met Konstantinopel (later Istanboel) verbind het.

Hierdie sneltrein, waarna dikwels as die "koning van treine" of "die trein van konings" verwys word, was die kernelement in 'n hele luukse passasierstreinstelsel wat veral Parys en seehawens langs die Engelse Kanaalkus met 'n verskeidenheid bestemmings in Sentraal- en Oos-Europa asook op die Balkan-skiereiland verbind het.

Ná die Tweede Wêreldoorlog het luukse treinreise minder gewild geraak, en die Oriënt-ekspres is tot 'n gewone sneltrein afgeskaal. Die laaste oorblyfsel van die oorspronklike treinroete was 'n trein wat as "Orient Express" vanaf Junie 2007 op die roete tussen Straatsburg en Wene gery het. Toe 'n nuwe treinrooster in Desember 2009 ingestel is, is ook hierdie laaste treinroete – en sodoende ná 126 jaar ook die Oriënt-ekspres as geskeduleerde treinroete – gekanselleer.

Sedert die middel van die 1970's bied 'n aantal spoorwegmaatskappye spesiale treinritte met gerestoureerde spoorwaens van die ou CIWL aan. Hierdie treine, wat nie op die treinroosters van Europese spoorwegmaatskappye gelys word nie, ry gedeeltelik op die tradisionele roetes van die historiese Oriënt-ekspres en sy sustertreine. Hul name is ook van die voormalige Oriënt-ekspres afgelei.

Die Oriënt-eksprestrein het ook sy weg tot die literatuur en filmwêreld gevind, veral met Agatha Christie se misdaadroman *Murder on the Orient Express*.
Universiteit van Exeter

Die **Universiteit van Exeter** (ook bekend as **Exeter-universiteit**) is 'n universiteit in Exeter, suidwestelike Engeland.

## Eksterne skakels 
* http://www.exeter.ac.uk/ - Die universiteit se Webwerf. 

## Verwysings
Universiteit van Huddersfield

Die **Universiteit van Huddersfield** (ook bekend as **Huddersfield-universiteit**) is 'n universiteit in Huddersfield, noordelike Engeland.

Die universiteit het die volgende akademiese skole:
* Toegepaste Wetenskappe
* Kuns, Ontwerp en Argitektuur
* Rekenaar- en Ingenieurswese
* Onderwys en Professionele Ontwikkeling
* Universiteit van Huddersfield Bestuursskool
* Menslike- en Gesondheidswetenskappe
* Musiek, Menslikheid en Media

## Eksterne skakels 
* http://hud.ac.uk/ - Die universiteit se Webwerf. 

## Verwysings
Meksikaanse Rewolusie

Die **Meksikaanse Rewolusie** (Spaans: *Revolución mexicana*) was 'n burgeroorlog in Meksiko tussen konserwatiewe teen-rewolusionêre magte en liberale rewolusionêre magte vanaf 20 Februarie 1910 tot 1920. In die Rewolusie het die Verenigde State die diktatoriese regering van Porfirio Díaz ondersteun en Veracruz beset, om 'n Duitse flottielje te onderskep.

duimnael|links|Die Amerikaanse besetting van die hawestad Veracruz.
[duimnael|links|Monument vir die Meksikaanse Rewolusie in [Meksikostad.]]
In Januarie 1917 het die Duitse Keiserryk 'n alliansie met Meksiko teen die VSA gesoek, wat gelei het tot die VSA sy toetrede tot die Eerste Wêreldoorlog, waarop die Amerikaanse troepe Meksiko in Februarie 1917 verlaat het.

Gedurende dieselfde maand het Meksiko 'n nuwe Grondwet ontwerp, maar die implementering daarvan is deur die sosiaal-konserwatiewe Carranza-bewind uitgestel. Met dié Grondwet het Meksiko 'n presidensiële republiek geword, wat 'n kompromis tussen liberale en konserwatiewe magte was. Met die verkiesing van Álvaro Obregón tot president op 26 Oktober 1920 en sy beëdiging op 1 Desember 1920 het die aktiewe deel van die rewolusie geëindig, maar die gevolge daarvan was nog enkele dekades lank waarneembaar.
Vulkaan-Eifel

duimnael|regs|Kratermere, sogenaamde *maare*, is kenmerkend vir die Vulkaan-Eifel
[duimnael|regs|[Koolstofdioksied-gasborrels uit die binneste van 'n krater ontsnap aan die oostelike oewer van die kratermeer Laacher See]]
Die **Vulkaan-Eifel** (Duits: *Vulkaneifel*) is 'n bergstreek op 'n maksimale hoogte van 698,8 meter bo seevlak in die Eifel-bergreeks, 'n middelgebergte in die Duitse deelstaat Rynland-Palts wat deur vulkaniese aktiwiteit gevorm is. Hierdie aktiwiteit duur steeds voort en lei in sommige mere tot uitbarstings van vulkaniese gasse.

Kraters, lavaformasies en sogenaamde *maare* - mere wat ná vulkaniese uitbarstings in kraters gevorm het - getuig van die geologiese verlede van die gebied. So het die vulkaniese aktiwiteit vanaf die Tersiêr aansienlik toegeneem en het vulkane so onlangs soos 10&nbsp;000 jaar gelede uitgebars. Die Vulkaan-Eifel is bo-oor 'n sogenaamde *hot-spot* geleë wat steeds aktief is en die landmassa in die gebied jaarliks met 1 tot 2 millimeter laat styg.

## Eksterne skakels 
* *Webtuiste van die distrik Vulkaneifel* 
* *Webtuiste van die Deutsche Vulkanologische Gesellschaft*
Nqweba-dam

Die **Nqweba-dam** (voorheen bekend as die **Van Ryneveldpasdam**) in die Sondagsrivier lê 1,6&nbsp;km noord van Graaff-Reinet langs die Van Ryneveldpas tussen Graaff-Reinet en Murraysburg. Dit vorm deel van die Kamdeboo Nasionale Park en is sedert 1999 die eiendom van die Camdeboo Plaaslike Munisipaliteit.

Op 27 September 1920 het die munisipaliteit van Graaff-Reinet en die Van Ryneveldsbesproeiingsraad 'n ooreenkoms aangegaan waarvolgens die munisipaliteit 'n stuk meentgrond sal verskaf vir die bou van 'n dam  waaruit die munisipaliteit dan 9 miljoen liter water per dag sal ontvang vir gebruik vir die dorp. In Junie 1921 het die konstruksiewerk begin en op 14 Julie 1925 het die voorsitter van die besproeiingsraad, H. Urquhart, die dam geopen. 

Op 1 Januarie 1932 het die dam vir die eerste keer oorgeloop. Dit het ook gebeur in 1948, Maart 1961, 1974, 1986, Maart 2008 en Februarie 2011. Ongelukkig het die dam nooit aan die oorspronklike verwagtinge voldoen nie. Aanvanklik is gehoop dat 8 500&nbsp;ha met die uitgebreide kanaalnetwerk besproei sou kon word. Droogtes in die vroeë dertigerjare, die middel van die veertigerjare en die middel van die vyftigerjare van die 20ste eeu het die lewe vir die boere (afhanklik van die water vir suiping vir skape, angorabokke en beeste en besproeiing van lusern en ander veevoer) baie bemoeilik. Op 26 November 1957 is die dam vir die eerste maal leeg verklaar. ‘n Te groot aantal klein damme in die opvanggebied het die afloop sterk laat afneem.

Die opvanggebied is 3 825 km2 groot en het 'n gemiddelde jaarlikse neerslag van 330&nbsp;mm. Alhoewel die dam se kapasiteit in 1928 op 79 miljoen m3 vasgestel is, het dit deur toeslikking sodanig afgeneem dat die volume in die begin van die 21ste eeu reeds gehalveer is. 

Die hoogte van die damwal is 30,48&nbsp;m bo die rivierbedding en sy lengte is 381&nbsp;m. Die wateroppervlakte beslaan 1133&nbsp;hektaar as die dam vol is. 

In 2001 het die Stadsraad besluit om die naam van die dam te verander na Nqweba-dam. Nqweba is die Xhosa vir ontmoetingsplek omdat die dam geleë is by die samevloeiing van die Sondags-, Gats- en Pienaarriviere.

Die dam word nie meer vir besproeiing gebruik nie, maar wel vir die dorp Graaff-Reinet se water en toerisme (watersport, voëlkykery). Omdat die damwal tydens vloede onstabiel is, is dit een van die onveiligste damme van sy formaat in Suid-Afrika. 

## Trivia 
* Gideon Scheepers se graf word deur die dam se water bedek.
* In Randall Wicomb se liedjie *Graaff-Reinet* kom die dam se ou naam voor.

## Sien ook 
* Lys van grootste damme in Suid-Afrika

## Bibliografie 
* Inligtingsborde by die dam
* Nqweba Dam – supplying water to the thirsty Karoo. The Water Wheel, July/August 2010. www.ewisa.co.za
* *Standard Encyclopaedia of Southern Africa*, deel 11. Kaapstad: Nasou, 1975.
Utøya

duimnael|links|Thorvald Stoltenberg, 'n voormalige minister en diplomaat, tydens die AUF-somerkamp in 2006

**Utøya** is 'n eiland in die Tyrifjord in die munisipaliteit (*kommune*) Hole van die Noorse fylke Buskerud, sowat 30 kilometer noordwes van die hoofstad Oslo. Dit is in besit van AUF, die jeugorganisasie van die Noorse Arbeidersparty en word deur die aandelemaatskappy *Utøya AS* bestuur.

AUF reël 'n jaarlikse politieke somerkamp op die eiland. Ná 'n bomontploffing in die middestad van Oslo op 22 Julie 2011 is 69 jongmense in 'n skietaanval op Utøya deur Anders Behring Breivik vermoor. Op dié tydstip was daar 560 jongmense op die eiland.

## Eksterne skakels 
* *Die webtuiste van Utøya*
* *Die webtuiste van AUF*
Maagsweer

'n **Maagsweer** (Latyn: *ulcus ventriculi* of *ulcus pepticum*) is 'n sweer in die maagslymvlies van die maagwand. Die maag se slymvlies is beskadig en as gevolg van die inwerking van maagsuur, verterende ensieme en soms ook van bakterieë (spesifiek: *Helicobacter pylori*), genees so 'n wond nie maklik nie. Maagswere kom meestal voor in die gebied by die portier en kan in ernstige gevalle selfs tot perforasies in die maagwand lei.

## Simptome 
Die hoofsimptoom is periodieke pyn in die maag. Die pyn is gewoonlik aan die bokant van die abdomen onder die ribbes. Sommige mense voel die pyn tot in die ribbekas. Ander simptome sluit in:
* Braking
* Braking van bloed (rooi of swart)
* Swart stoelgange

## Diagnose 
'n Medikus kan een van die volgende metodes gebruik om 'n maagsweer te diagnoseer:
* Endoskopies - sluk van 'n kamera
* Toets lug wat 'n persoon uitasem vir die *Helicobacter pylori*-bakterieë
* Bloedtoets vir *Helicobacter pylori*-infeksie

## Behandeling 
Antibiotika word gewoonlik voorgeskryf om die infeksie te beveg.
Universiteit van Essex

Die **Universiteit van Essex** is 'n universiteit in Colchester, Essex, in oostelike Engeland.

## Eksterne skakels 
* http://www.essex.ac.uk/ - Die universiteit se Webwerf. 

## Verwysings
HSC '21

'''HSC '21''' is 'n Nederlandse amateursokkerspan in die Twentse dorp Haaksbergen. Die span speel in die Topklasse en het in 1999 die nasionale amateurkampioenskap gewen. Die klub het sterk mededinging met Quick '20 en Sportclub Enschede.

## Erelys 
* **Amateurkampioen Nederland (1)**
: 1998/99
: (naaswenner (1): 2003/04)
Aam

**Aam** is 'n inhoudsmaat vir vloeistowwe, vroeër gebruik aan die Kaap vir die afmeet van wyn. Dit is ongeveer gelyk aan 150 liter (135 tot 160 liter). Een aam word onderverdeel in vier ankers. Die eenheid het na die ingebruikneming van die SI-stelsel in onbruik verval.

Die bekende plaas Halfaampieskraal by Caledon ontleen sy naam aan die aam.

## Bron 
* Ensiklopedie van Suidelike Afrika, Eric Rosenthal, 1967